ཕྱི་ཉིན་ཏེ་ཕྱི་ཚེས་༧སྔ་དྲོ་ཆུ་ཚོད་༡༠།༢༠ཡོལ་ཙམ་ལ་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ཐེག་ཆེན་ཆོས་གླིང་གཙུག་ལག་ཁང་དུ་ཆིབས་བསྒྱུར་བསྐྱངས་ཏེ་ཆོས་ཞུ་བ་ཡོངས་དང་ལྷན་དུ་སྐུ་པར་ལྷན་སྒྲོན་མཛད་རྗེས་གཙུག་ལག་ཁང་དུ་ཆིབས་སྒྱུར་བསྐྱངས་ཏེ་ཆོས་ཞུ་བ་རྣམས་ཀྱི་དྲི་བར་བཀའ་ལན་སྩ།དྲི་བ་དེ་དག་སེམས་ནང་ཞི་བདེ་གོང་འཕེལ་གཏོང་ཕྱོགས་དང་།ནང་ཆོས་ཉམས་ལེན་བྱེད་སྟངས།སྤྱི་ཚོགས་ནང་གི་དཀའ་ངལ་རྣམས་ལ་ཆོས་ཀྱི་བསམ་བློའི་ཐོག་ནས་གདོང་ལེན་བྱེད་ཕྱོགས་སོགས་ཀྱི་དྲི་བ་རྣམས་ལ་༸གོང་ས་༸སྐྱབས་མགོན་ཆེན་པོ་མཆོག་གིས་ཐབས་མཁས་ཐུགས་རྗེ་ཆེན་པོས་གདུལ་བྱའི་ཁམས་དང་དབང་པོར་འཚམ་པའི་བཀའ་ལན་མཛད།